รายงานคณะกรรมการตรวจสอบ

คณะกรรมการบริษัทได้มอบให้คณะกรรมการตรวจสอบปฏิบัติหน้าที่ในการกำกับดูแล
กิจการที่ดีตามประกาศของตลาดหลักทรัพย์แห่งประเทศไทย (ตลท.)
และแนวทางตามมาตรฐานสากลในเรื่องสำคัญๆ ได้แก่การสอบทานงบการเงินให้มีความถูกต้อง
ครบถ้วน ทันเวลา เชื่อถือได้ ดูแลให้บริษัทปฏิบัติตามข้อกำหนดของ ตลท. กฎหมาย
และระเบียบข้อบังคับต่างๆที่เกี่ยวข้อง ตลอดจน
การสอบทานระบบการควบคุมภายในให้มีความเหมาะสม มีประสิทธิภาพเพียงพอ มีการประเมิน
การบริหารความเสี่ยง การกำกับดูแลงานตรวจสอบภายในและการสอบบัญชีของบริษัทฯ
รวมทั้งปฏิบัติงานอื่นๆที่คณะกรรมการบริษัทมอบหมาย ในปี 2550
มีการประชุมคณะกรรมการตรวจสอบ 4 ครั้ง
โดยคณะกรรมการตรวจสอบเข้าประชุมอย่างพร้อมเพียงกันทุกครั้ง ซึ่งสรุปผลได้ดังนี้

ในรอบระยะเวลาบัญชีปี 2550 นี้
คณะกรรมการตรวจสอบได้สอบทานงบการเงินบริษัทและงบการเงินรวมรายไตรมาส
และประจำปีของบริษัทฯ และบริษัทย่อย คือ บริษัท เพียวสัมมากร ดีเวลลอปเม้นท์ จำกัด
โดยมีการประชุมร่วมกันกับผู้สอบบัญชี ผู้บริหารของบริษัท และผู้ตรวจสอบภายใน
และมีการซักถามข้อสงสัยหารือแลกเปลี่ยนข้อคิดเห็นถึงเรื่องการจัดทำงบการเงินให้เป็นไปตามกฎหมายและมาตรฐานการบัญชี
ประกาศของคณะกรรมการกำกับหลักทรัพย์และ ตลาดหลักทรัพย์ (กลต.) และ ตลท.
อย่างถูกต้องตามสมควรเป็นที่เชื่อถือได้แก่ ผู้ถือหุ้น นักลงทุน และผู้ที่เกี่ยวข้องทั่วไป
และมีการเปิดเผยข้อมูลในงบการเงินอย่างเพียงพอตามมาตรฐานบัญชีที่กำหนดไว้
อนึ่งในระหว่างปีคณะกรรมการตรวจสอบได้ประชุมเฉพาะกับผู้สอบบัญชี 1 ครั้ง
เพื่อปรึกษาในเรื่องงบการเงินอย่างอิสระ
ผลการหารือเห็นว่างบการเงินที่จัดทำเป็นที่พอใจของทุกฝ่าย
และคณะกรรมการตรวจสอบก็ได้ทราบจากฝ่ายบริหารว่าพอใจในผลการปฏิบัติงานของผู้สอบบัญชีเช่นกัน

ในด้านการกำกับดูแลกิจการที่ดี ได้มีการสอบทานให้มีการปฏิบัติตามหลักการกำกับดูแล กิจการที่ดีของ
ตลท. และมาตรฐานสากล
ซึ่งได้รับการประเมินจากสมาคมส่งเสริมสถาบันกรรมการบริษัทไทยร่วมกับสำนักงานกำกับหลักทรัพย์
และตลาดหลักทรัพย์ ในระดับดีมาก นอกจากนั้นยังได้มี
การประเมินผลการปฏิบัติงานตนเองของคณะกรรมการตรวจสอบในเรื่องความพร้อม
ขอบเขตหน้าที่ความรับผิดชอบ และการดำเนินการประชุม
ซึ่งผลการประเมินอยู่ในระดับเป็นที่น่าพอใจอย่างยิ่ง ต่อเนื่องกับปีก่อน

และในปีนี้บริษัทฯ
ได้กำหนดวิธีการให้พนักงานและบุคคลอื่นได้มีส่วนร่วมในการให้ข้อมูลที่เป็นประโยชน์กับองค์กร
(Whistle Blower) ผลการนำมาใช้เป็นที่น่าพอใจ

ในเรื่องการควบคุมภายในของบริษัท คณะกรรมการตรวจสอบได้อนุมัติแผนการตรวจสอบ
รวมทั้งได้สอบทานผลการตรวจสอบภายในเป็นรายไตรมาส และให้ข้อเสนอแนะในการพัฒนางาน
ตรวจสอบ ในระหว่าง ปี 2550 สรุปผลการประเมินระบบการควบคุมภายในร่วมกับผู้สอบบัญชี
และผู้ตรวจสอบภายในพบว่าเพียงพอเหมาะสมในการดำเนินธุรกิจ
และมีการนำระบบงานคอมพิวเตอร์เข้ามาช่วยในการควบคุมการปฏิบัติงานเพิ่มขึ้น
รวมทั้งการกำกับดูแลให้มีการปฏิบัติตามพระราชบัญญัติว่าด้วยการกระทำความผิดเกี่ยวกับคอมพิวเตอร์
พ.ศ. 2550 อย่างจริงจัง

ในการประเมินการบริหารความเสี่ยง บริษัทฯได้แต่งตั้งคณะกรรมการบริหารความเสี่ยง
กำหนดคู่มือการบริหารความเสี่ยงและปฏิบัติเรื่องการบริหารความเสี่ยงโดยมีการสอบทานเป็น
รายไตรมาส เพื่อจะได้จัดการความเสี่ยงให้เหมาะสม ทันเวลา
และกำหนดกลยุทธ์ในการปรับปรุงแก้ไขปัญหาอย่างมีประสิทธิภาพ
ความเสี่ยงของบริษัทที่สำคัญได้แสดงไว้ในรายงานประจำปีแล้ว

คณะกรรมการตรวจสอบ ได้พิจารณาผลการปฏิบัติงานของผู้สอบบัญชีแล้วมีความเห็นว่า
ได้ปฏิบัติงานสอบบัญชีเป็นที่น่าพอใจ และมีคุณสมบัติครบตามเกณฑ์ของ กลต.และตลท. จึงเสนอ
คณะกรรมการบริษัทให้ความเห็นชอบในการเสนอผู้ถือหุ้น เพื่อขออนุมัติที่ประชุมผู้ถือหุ้นแต่งตั้ง
นายศุภชัย ปัญญาวัฒโน ผู้สอบบัญชีรับอนุญาตเลขที่ 3930 หรือ นายณรงค์ พันตาวงษ์
ผู้สอบบัญชีรับอนุญาตเลขที่ 3315 หรือนางสาวศิราภรณ์ เอื้ออนันต์กุล ผู้สอบบัญชีรับอนุญาตเลขที่
3844 แห่งบริษัท สำนักงาน เอินส์ท แอนด์ ยัง จำกัด เป็นผู้สอบบัญชีของบริษัทฯ ประจำปี 2551
โดยกำหนด ค่าธรรมเนียมในการสอบบัญชีเป็นจำนวนเงิน
680,000.-บาท(หกแสนแปดหมื่นบาทถ้วน) ซึ่งสูงกว่า ปีที่แล้ว 30,000.- บาท(สามหมื่นบาทถ้วน)
เพิ่มขึ้นร้อยละ 4.62 (ร้อยละสี่จุดหกสอง)

ในนามคณะกรรมการตรวจสอบ

(นายพารณ อิศรเสนา ณ อยุธยา)

ประธานคณะกรรมการตรวจสอบ

วันที่ 18 มกราคม 2551

แบบยืนยันความถูกต้องครบถ้วนของค่าตอบแทนที่จ่ายให้แก่ผู้สอบบัญชี

รอบปีบัญชีสิ้นสุดวันที่ 31 ธันวาคม 2550

ค่าตอบแทนจากการสอบบัญชี (AUDIT FEE)

+-------+-----------------------+--------------------+-----------------+
| รา    | ชื่อบริษัทผู้จ่าย            | ชื่อผู้สอบบัญชี          | ค่าสอบบัญชี*       |
| ยการที่ |                       |                    |                 |
+-------+-----------------------+--------------------+-----------------+
| 1     | บริษัท สัมมากร จำกัด      | นายณรงค์ พันตาวงษ์    | 650,000.00 บาท  |
|       | (มหาชน)               |                    |                 |
+-------+-----------------------+--------------------+-----------------+
| รวม   |                       |                    | 650,000.00 บาท  |
| ค่าตอบ |                       |                    |                 |
| แทนจา |                       |                    |                 |
| กการส |                       |                    |                 |
| อบบัญชี |                       |                    |                 |
+-------+-----------------------+--------------------+-----------------+

*ค่าสอบบัญชีดังกล่าว
ได้รวมค่าสอบทานงบการเงินระหว่างกาลสำหรับไตรมาสและสำหรับงวดที่เกี่ยวข้องแล้ว

ค่าบริการอื่นๆ (NON-AUDIT FEE)

+----------+--------------------+------------+------------+----------+
| ชื่อ       | ป                  | ผู้ให้บริการ   | ค          |          |
| บริษัทผู้จ่าย | ระเภทของงานบริการอื่น |            | ่าตอบแทนของ |          |
|          |                    |            | งานบริการอื่น |          |
+----------+--------------------+------------+------------+----------+
|          |                    |            | ส          | ส่วน      |
|          |                    |            | ่วนที่จ่ายไปใน | ที่จะต้ฮงจ่า |
|          |                    |            | ระหว่างปีบัญชี | ยในอนาคต |
+----------+--------------------+------------+------------+----------+
| -        | -                  | -          | -          | -        |
+----------+--------------------+------------+------------+----------+
| รว       |                    |            | -          | -        |
| มค่าตอบแท |                    |            |            |          |
| นสำหรับงา |                    |            |            |          |
| นบริการอื่น |                    |            |            |          |
+----------+--------------------+------------+------------+----------+

ข้อมูลข้างต้น

 ถูกต้องครบถ้วนแล้ว ทั้งนี้
ข้าพเจ้าขอยืนยันว่าไม่มีข้อมูลให้บริการอื่นที่บริษัทและบริษัทย่อยจ่ายให้ข้าพเจ้า
สำนักงานสอบบัญชีที่ข้าพเจ้าสังกัด
และบุคคลหรือกิจการที่เกี่ยวข้องกับข้าพเจ้าและสำนักงานสอบบัญชีที่ข้าพเจ้าสังกัด
ที่ข้าพเจ้าทราบและไม่มีการเปิดเผยไว้ข้างต้น

 ไม่ถูกต้อง ไม่ครบถ้วน
กล่าวคือ........................................................................................................................
.................................................................................................................................................

  เมื่อปรับปรุงข้อมูลข้างต้น (ถ้ามี) แล้ว
  ข้าพเจ้าขอยืนยันว่าข้อมูลทั้งหมดในแบบฟอร์มนี้แสดงค่าตอบแทนสอบบัญชีและค่าบริการอื่นที่บริษัทและบริษัทย่อยจ่ายให้ข้าพเจ้า
  สำนักงานสอบบัญชีที่ข้าพเจ้าสังกัด
  และบุคคลหรือกิจการที่เกี่ยวข้องกับข้าพเจ้าและสำนักงานสอบบัญชีดังกล่าว ที่ถูกต้องครบถ้วน

  ลงชื่อ........................................................

  (นายณรงค์ พันตาวงษ์)

  บริษัท สำนักงาน เอินส์ท แอนด์ ยัง จำกัด

  วันที่ 14 กุมภาพันธ์ 2551